रमेश चंद्र मर्डर केस : हत्यारोपी नौकर दो दिन के रिमांड पर
रामामंडीके काकी पिंड के 50 साल के रमेश चंद्र की तीन साल पहले हत्या के आरोप में नौकर संजीव सिंह बब्बू को पुलिस ने मंगलवार को कोर्ट में पेश किया। पुलिस ने कोर्ट से कहा, आरोपी जुर्म स्वीकार कर चुका है। मगर पुलिस आरोपी से गहराई से पूछताछ कर केस से जुड़े एवीडेंस जुटाना चाहती है। आरोपी से यह भी पता करना चाहती है कि रमेश के मर्डर में वह अकेला ही था या फिर उसका कोई साथी भी था। अदालत ने बब्बू को दो दिन के रिमांड पर पुलिस के हवाले कर दिया था। बता दे कि काकी पिंड का रमेश चंद्र 8 मई 2014 से लापता था।
पुलिस ने सोमवार को रमेश के लापता होने के मामले को सुलझाते हुए उसके नौकर बब्बू को गिरफ्तार कर लिया था। बब्बू ने माना था कि मालिक उस पर शक करता था कि उसके मालकिन से रिलेशन है। इस बात को लेकर शराब के नशे में उसे जलील कर हाथापाई करता था। इसको लेकर उसके मन में मालिक के प्रति नफरत थी। उसने मुकेरियां में साजिश के तहत मालिक के सिर में रॉड मार कर लाश रेलवे लाइन पर फेंक आया था, ताकि मर्डर हादसा लगे। थाना रामामंडी में आरोपी के खिलाफ रमेश की मां लक्ष्मी देवी की शिकायत पर मर्डर का केस दर्ज है।
bho_Deva hin_Deva hin_Deva